**«Қазақстан Республикасының кейбір заңнамалық актілеріне парламенттік оппозиция мәселелері**

**бойынша өзгеріс пен толықтырулар енгізу туралы» Қазақстан Республикасы Заңының жобасы бойынша**

**САЛЫСТЫРМА КЕСТЕ**

|  |  |  |  |
| --- | --- | --- | --- |
| **№****р/с** | **Қолданыстағы редакция** | **Ұсынылып отырған редакция** | **Негіздеме** |
| **«Қазақстан Республикасы Парламентiнiң комитеттерi мен комиссиялары туралы»****1997 жылғы 7 мамырдағы Қазақстан Республикасының Заңы**  |
|  | 7-бап. Палаталар тұрақты комитеттерiнiң төрағалары Сенат, Мәжiлiс отырысында депутаттар арасынан ашық немесе жасырын дауыс беру арқылы Палата депутаттары жалпы санының көпшiлiк даусымен сайланады. | 7-бап. Палаталардың тұрақты комитеттерiнiң төрағалары, **егер осы Заңда өзгеше белгіленбесе,** Сенат, Мәжiлiс отырысында депутаттар арасынан ашық немесе жасырын дауыс беру арқылы Палата депутаттары жалпы санының көпшiлiк даусымен сайланады.**Парламенттік оппозицияның өз депутаттарының арасынан Парламент Мәжілісі тұрақты комитеттерінің төрағасы лауазымына кандидатура ұсынуға құқығы бар. Парламент Мәжілісі тұрақты комитеттері бірінің төрағасы Парламент Мәжілісі депутаттары жалпы санының көпшілік даусымен Мәжіліс отырысында ашық немесе жасырын дауыс беру арқылы парламенттік оппозиция депутаттарының арасынан сайланады.**  | Комитет төрағасы лауазымына парламенттік оппозициядан депутатты сайлауға кепілдік беретін тетік ретінде, сондай-ақ парламенттік оппозицияның бюджетті мұқият бақылау құқықтарын қорғау мақсатында. |
| **«Бұқаралық ақпарат құралдары туралы» 1999 жылғы 23 шілдедегі Қазақстан Республикасының Заңы** |
|  | 4-3-бап. Уәкілетті органның құзыреті Уәкілетті орган: ... 7-1) республикалық деңгейде мемлекеттік ақпарат саясатын жүргізу жөніндегі мемлекеттік тапсырысты орналастыру тәртібін бекітеді; | 4-3-баптың 7-1) тармақшасындағы «**республикалық**» деген сөз «**парламенттік көпшілік пен парламенттік оппозицияның қызметін көрсетуді қоса алғанда, республикалық**» деген сөздермен ауыстырылсын; | Парламенттік оппозиция құқықтарын іске асыру мақсатында.  |
|  | 4-3-бап. Уәкілетті органның құзыреті Уәкілетті орган:...7-2) жоқ; | 4-3-бап мынадай мазмұндағы жаңа 7-2) тармақшамен толықтырылсын:**«7-2) Қазақстан Республикасының** **Орталық сайлау комиссиясы бекітетін** **мемлекеттік бұқаралық ақпарат құралдарында парламенттік көпшілік пен парламенттік оппозиция партияларының қызметін көрсететін** **эфир уақыты мен баспасөз жарияланымдарының көлемін салыстырып есепке алу тәртібі мен әдістемесін келіседі;».** | Бұқаралық ақпарат құралдары арқылы парламенттік оппозицияның қызметін көрсетуде теңдікке кепілдік беруді қамтамасыз ету мақсатында. |

**Қазақстан Республикасы Парламенті**

 **Мәжілісінің депутаты А. Перуашев**